357 



dicare esset forsan licitum. Minime autem, ut mea fert opinio, ad illam familiam 

 pertinet, ad Ceramieas, ut credo, releganda, inter Hanowiam affinesque, quam- 

 quam quam illae, inferiorem locum tenens. — Cum Thorea in variis quidem con- 

 gruit, sed in hac fila thalli interiora muco cohibita sunt, nec observantur in thalli 

 peripheria cellulae illae intumescentes , stratum quasi intermedium constituentes. 

 Quod inter Conferveas Spongocladia, idem hoc genus inter Ceramieas esse videtur. 



1. HOLONEMA LlEBMANNI Aresch. 



Ad oram Mexicanam prope Vera Cruz legit Cel. Liebmann, qui spe- 

 cimen dedit. 



Thallus coloris rubri habituque spongiosus, in nostro saltim specimine, 

 quod videtur majoris plantae pars, 3-pollicaris, diametro £ lineae circiter 

 aequans, ubique ejusdem crassitiei, ramosus; rami sparsi, nunc ramulo uno 

 alterove instructi, nunc bi- 1. trichotomi. 



Planta Digeniae simplicis formae tenuiori non absimilis, ut ab incauto pro 

 tali facile haberi possit; de cetero, ut in genere algae illae hirsutae, variis sordi- 

 bus obducta, ut de Diatomaceis illam inhabitantibus nil dicam. 



II. ULVACEAE. 



I. PHAEOSPOREAE Thur. 



XXV. MACROCYSTIS Ag, 



Omnes hujus generis ab auctoribus descriptas species solas esse unius- 

 ejusdemque speciei formas, nec specifice itaque di versa s , cum contendat Cel. J. 

 Hooker (Flor. antarct.), cui has plantas in vivo examinandi concessa fuit occasio, 

 nobis, qui easdem inter chartam tantum perscrutemur, Phycologis sequenda 

 esset gravis ilia auctoritas, nisi quemcunque auctorem oporteret, quam e suis ob- 

 servationibus assecutus sit opinionem, earn fideliter proponere. Quoniam igitur 

 hujus generis multas species aere exsiccatas et ex iisdem locis iterum iterumque 

 acceptas characteribus constantes inveni, ex. gr. M. pyriferam e Capite bonae spei, 

 M. angustifcliam, caule semper complanato-compresso insiguem, M. Diibeni ve- 

 siculis suis elongatis donatam semper, e. s. in ceteris, has species distinctas con- 

 siderare cogor, ex eo minime tamen contendens Cel. Hookeri opinionem esse falsam 



47 



